Dubbele vreugde vir Bobby van Jaarsveld op sy verjaarsdag
JY LEES NOU Dubbele vreugde vir Bobby van Jaarsveld op sy verjaarsdag
Sondag is daar dubbele rede vir Bobby van Jaarsveld om die vreugdevure te laat brand.
Sondag is daar dubbele rede vir vreugde vir Bobby van Jaarsveld. Nie net vier die gewilde sanger vandag sy 29ste verjaardag nie, maar môre (7 Maart) kry hy die grootste geskenk waarvoor 'n pappa kan vra. Hy en sy vrou, Annatjie, se eerste dogtertjie sal dan na verwagting haar opwagting maak. Hulle is reeds die trotse ouers van twee seuntjies, Sion (4) en Leben (3).
Ek en my 2 laaities by die see. Oomblikke soos die is wat ek altyd sal onthou. #thatsmyboys #ProudDad #Grace pic.twitter.com/MkASNbjg1v — Bobby van Jaarsveld (@bobbyvjaarsveld) January 12, 2016
Bobby en Annatjie het al op hul prinses se naam besluit, maar gaan dit eers met haar geboorte bekendmaak. Nes met hul seuntjies se name, het hulle die Here vertrou om vir hulle die regte naam te gee. Kliek hier om uit te vind hoe Bobby en Annatjie destyds op Sion se naam besluit het.
A photo posted by Bobby Van Jaarsveld (@bobbyvanjaarsveld) on Jul 24, 2015 at 12:44am PDT
Bobby is verlede maand geopereer om poliepe van sy stembande te verwyder en het onlangs weer geleidelik begin praat. Hy het vroeër die week in sosiale media 'n foto gedeel van Leben wat oor Annatjie se maag loer en geskryf: "Kan nie glo dis nog net een week voor ons dogtertjie kom nie! Alles is al reg vir haar. Ek kan nie wag nie! Ek gaan my stem rus sodat ons baie kan chat wanneer sy kom; vroue wil mos baie gesels. Sy gaan hierdie huis van ons oorneem en ek sal dit toelaat."